Content translation/he



הכלי לתרגום תוכן הוא חפיץ שנועד להקל על מלאכת תרגומם של דפים במיזמי ויקימדיה. הכלי מקל על הקלדת התוכן המתורגם לשפת היעד בצמוד למקור, ואף מבצע באופן ממוחשב פעולות שעד הופעתו נאלץ המתרגם לבצע ידנית, כגון חיפוש קישורים פנמיים מתאימים לקישורים הקיימים בטקסט המקור, קטלוג בהתאם לטקסט המקור, מתן קרדיט למיזם שממנו תורגם התוכן ויצירת קישורי בינויקי.

פיתוח הכלי טרם הושלם במלואו, ואף על פי כן, הוא כבר זמין לשימוש בגרסת בטא ואף שימש בפועל לתרגום אלפי ערכים, שהביאו לשיפור תפוקת התרגומים. הגרסה הנוכחית של כלי התרגום משלבת כלים כגון מילונים ושירותי תרגום מכונה. כלים אלה אינם זמינים עדין בכל השפות. חשוב לציין כי הכלי אמנם תומך בתרגום מכונה מאנגלית לעברית, אולם תרגום שכזה טעון עריכה רבה בטרם יהיה ראוי להיות מוצג בוויקיפדיה, ובהתאם למדיניותה של ויקיפדיה העברית, תרגום מכונה גולמי שיפורסם כערך בוויקיפדיה צפוי להימחק ממנה.

הכלי משלים את הרחבת התרגום הקיימת: בשעה שטקסט של תפריטים בוויקיפדיה ושל מרכיבים אחרים של ממשק המשתמש ימשיכו להיות מתורגמים ולהישמר בעזרת ההרחבה, תוכן של ערכים בוויקיפדיה יתורגם באמצעות כלי התרגום החדש.

ראה גם:

התחילו לתרגם!
ניתן לגשת אל הכלי בעזרת הקישור הזה מוויקיפדיה בכל שפה. פתיחת הכלי בפעם הראשונה גם תתקין תגדיר אותו כפעיל בהעדפות שלכם.

הכלי זמין למשתמשים רשומים בכל הוויקיפדיות בגרסת בטא. לאחר הגדרתו כפעיל בהעדפות שלכם, תוכלו להיכנס אליו בקלות דרך קישורים בדף התרומות שלכם וברשימת "דף זה בשפות אחרות" המופיעה ליד ערכים בוויקיפדיה (כאשר תצפו בערך שטרם תורגם לעברית).

אם נתקלת בבעיה כלשהי בכלי, או שברצונך ליתן לנו משוב עליו, אנא פנה אל דף השיחה.

מטרות הכלי
כלי תרגום התוכן מאפשר ליצור גרסה ראשונית של ערך ויקיפדי בהתבסס על ערך קיים מוויקיפדיה בשפה אחרת. לאחר פרסום התרגום, ניתן להמשיך לערוך את הטקסט בדרך הרגילה.

אנו מקווים שכלי תרגום התוכן יסייע להפיץ את מכלול הידע האנושי בקרב דוברי שפות מרובות. הכלי מיועד למשתמשים היודעים היטב שתי שפות לפחות.

עבור העורכים הנוכחיים, הכלי מיועד לפשט את תהליך התרגום. בערך אחד מכל שישה משתמשים כיום עורך ביותר משפה אחת, ומסבר שמשתמשים דו-לשוניים או רב-לשוניים אלה גם מבצעים פי 2.3 יותר עריכות מהמשתמש הממוצע.

בנוסף, הכלי מכוון למשוך עורכים חדשים שיוכלו לתרום בדרך שהיא לרוב קלה יותר מכתיבת ערך שלם מאפס.

הכלי פותח לפי לעקרונות הבאים:


 * חסכון בזמן - תרגום מהיר, ללא הכרח לבצע פעולות העתק-הדבק מיותרות לתכנות חיצוניות
 * סיוע למתרגם - מניעת שגיאות, ונסיכת ביטחון במשתמש שתרגומיו נכונים
 * שיפור איכות התרגום - הכלי אמור לקשר כראוי את מטרת התרגומים בהקשר של ויקימדיה ולעזור למשתמש להימנע מעריכות גרועות
 * גמישות - מאחר שלמתרגמים שונים יש דפוסי תרגום שונים, הסיוע שיספק הכלי אסור שיכלול התערבות גסה בתהליך העריכה.
 * התמקדות בתוכן - תרגום מתמקד בתוכן ולא בעיצוב. עצמים כמו תמונות צריכים להיות מטופלים כך שלא יקשו על התרגום.

פרטים נוספים על השיקולים שנלקחו בחשבון זמינים כאן.

כיצד להשתתף?

 * נסו כלי זה
 * ניתן להתנדב למפגשי הבדיקה שלנו. זה עשוי לקחת זמן עד שניצור איתך קשר מכיוון שאנו בוחרים משתתפים על בסיס השפות שאנו מתכננים להפעיל בהמשך. בכל מקרה, אנו מעוניינים לבדוק עם כמה שיותר משתמשים ואנו מעריכים את השתתפותך.
 * עזרו לשפר את הכלי על ידי שימוש בשירותי תרגום מכונה חדשים או ניתוח של המידע הקיים בתרגומים שהועלו כדי ליצור תרגומי שירותים טובים יותר.
 * קחו את סקר השפה החדש שם תוכלו לספק מידע על תמיכת הכלים הקיימים לשפה שלך.
 * ספרו לנו מה אתם חושבים בדף השיחה.

דפים קשורים

 * הגדרת מוצר
 * עבור מפתחים
 * פרטי פריסה
 * מסמכי עזרה
 * הכרזות
 * כל תתי-הדפים
 * שיטות עבודה מומלצות לאירועי תרגום תוכן